Mončetundra

Mončetundra () – kalnų masyvas Rusijoje, Murmansko srityje, Kolos pusiasalio vakaruose, greta vakarinio Imandros ežero kranto. Driekiasi iš pietryčių į šiaurės vakarus 30 km. Būdingas aukštis 600–1000 m, didžiausias – iki 1114 m. Šiaurėje ribojasi su Čunatundros masyvu. Papėdėje gausu ežerų. Yra vario, nikelio rūdų telkiniai. Mončetundros šlaituose plyti kalnų tundra.

Mončetundros papėdėje yra Mončegorsko miestas. Masyvas įeina į Laplandijos draustinį. Pavadinimas samių kalba reiškia „gražus kalnas“.

Šaltiniai 

Rusijos kalnai
Murmansko sritis